Document ID: 32006D0540

KOMISIJAS LĒMUMS
(2006. gada 11. aprīlis)
par saskaņā ar Eiropas Parlamenta un Padomes Regulu (EK) Nr. 2037/2000 ierobežojamo vielu izmantošanas daudzumu piešķiršanu 2006. gadā būtiskām vajadzībām paredzētam lietojumam Kopienā
(izziņots ar dokumenta numuru K(2006) 1483)
(Autentiski ir tikai teksti angļu, dāņu, franču, holandiešu, igauņu, itāliešu, somu, slovēņu, spāņu, vācu un zviedru valodā)
(Dokuments attiecas uz EEZ)
(2006/540/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2000. gada 29. jūnija Regulu (EK) Nr. 2037/2000 par vielām, kas noārda ozona slāni (1), un jo īpaši tās 3. panta 1. punktu,
tā kā:
(1)
Kopiena jau pakāpeniski ir pārtraukusi hlorfluorogļūdeņražu, citu perhalogenhlorfluorogļūdeņražu, halonu, tetrahloroglekļa, 1,1,1 trihloretāna, daļēji halogenētu bromfluorogļūdeņražu un bromhlormetāna ražošanu un izmantošanu.
(2)
Komisijai katru gadu jānosaka šo ierobežojamo vielu būtiskām vajadzībām paredzētais lietojums, daudzumi, kādos šīs vielas var izmantot, un uzņēmumi, kuri tās var izmantot.
(3)
Lēmumā IV/25, ko pieņēmušas puses, kas parakstījušas Monreālas protokolu par vielām, kas noārda ozona slāni, turpmāk “Monreālas protokols”, ir izklāstīti kritēriji, kurus Komisija izmanto būtiskām vajadzībām paredzēta lietojuma noteikšanai, un katrai pusei atļauj ierobežojamo vielu ražošanu un patēriņu, kas nepieciešams to izmantošanai būtiskām vajadzībām.
(4)
Ar Lēmumu XV/8, ko pieņēmušas Monreālas protokola puses, atļauj tādu ražošanu un patēriņu, kas vajadzīgs, lai ievērotu Monreālas protokola A, B un C pielikumā minēto ierobežojamo vielu (II un III grupas vielas) būtiskām vajadzībām paredzēto lietojumu laboratoriskām un analītiskām vajadzībām, kā minēts pušu septītās sanāksmes ziņojuma IV pielikumā, saskaņā ar pušu sestās sanāksmes ziņojuma II pielikumā, Monreālas protokola pušu Lēmumos VII/11, XI/15 un XV/5 izklāstītajiem nosacījumiem. Ar Monreālas protokola pušu Lēmumu XVII/10 ir atļauta Monreālas protokola E pielikumā iekļautās ierobežojamās vielas ražošana un izmantošana, kas nepieciešama metilbromīda lietojumiem laboratoriskām un analītiskām vajadzībām.
(5)
Saskaņā ar 3. punktu Monreālas protokola pušu Lēmumā XVII/2 par pasākumiem, lai sekmētu pāreju uz hlorfluorogļūdeņražus nesaturošiem dozējošajiem inhalatoriem (MDI, Metered-Dose Inhaler), visas dalībvalstis ir paziņojušas (2) ANO Vides programmai, ka hlorfluorogļūdeņraži (CFC) vairs nav būtiski vajadzīgi Eiropas Kopienas tirgū laižamo salbutamola CFC-MDI ražošanai.
Austrija, Beļģija, Čehijas Republika, Dānija, Grieķija, Igaunija, Latvija, Lietuva, Nīderlande, Norvēģija, Portugāle, Slovākijas Republika, Slovēnija, Ungārija un Vācija paziņojušas ANO Vides programmai, ka CFC izmantošana vairs nav uzskatāma par būtiski vajadzīgu lietojumu Eiropas Kopienas tirgū laižamo MDI ražošanai, kuri satur aktīvās vielas, kas pieder īslaicīgas darbības beta-agonistu bronhodilatoriem, konkrēti, terbutalīnu (3), fenoterolu, orciprenalīnu, reproterolu, karbuterolu, heksoprenalīnu, pirbuterolu, klenbuterolu, bitolterolu un prokaterolu.
Beļģija, Čehijas Republika, Igaunija, Latvija, Nīderlande, Slovākijas Republika, Slovēnija, Ungārija, Vācija un Zviedrija paziņojušas ANO Vides programmai, ka CFC izmantošana vairs nav uzskatāma par būtiski vajadzīgu Eiropas Kopienas tirgū laižamo MDI ražošanai, kuri satur aktīvās vielas, kas pieder inhalējamo steroīdu terapeitiskajai grupai, konkrēti, beklometazonu, deksametazonu, flunizolidu, flutikazonu, budesonidu (4) un triamcinolonu.
Dānija (beklometazons, flutikazons), Īrija (beklometazons, flutikazons), Francija (beklometazons, flutikazons), Itālija (beklometazons, flutikazons, budesonids), Malta (flutikazons, budesonids), Portugāle (flutikazons, budesonids), Slovēnija (beklometazons, flutikazons, budesonids), Somija (beklometazons, flutikazons), Spānija (beklometazons, flutikazons) un Apvienotā Karaliste (flutikazons) paziņojušas ANO Vides programmai, ka CFC izmantošana vairs nav uzskatāma par būtiski vajadzīgu Eiropas Kopienas tirgū laižamo MDI ražošanai, kuri satur iekavās aiz katras dalībvalsts norādītās aktīvās vielas, kas pieder inhalējamo steroīdu terapeitiskajai grupai.
Beļģija, Čehijas Republika, Dānija, Igaunija, Francija, Grieķija, Vācija, Latvija, Nīderlande, Slovākijas Republika un Slovēnija paziņojušas ANO Vides programmai, ka CFC izmantošana vairs nav uzskatāma par būtiski vajadzīgu Eiropas Kopienas tirgū laižamo MDI ražošanai, kuri satur aktīvās vielas, kas pieder nesteroīdu pretiekaisuma līdzekļu terapeitiskajai grupai, konkrēti, kromoglicīnskābi un nedrokromilu.
Portugāle paziņojusi ANO Vides programmai, ka CFC izmantošana vairs nav uzskatāma par būtiski vajadzīgu lietojumu Eiropas Kopienas tirgū laižamo MDI ražošanai, kuri satur aktīvo vielu kromoglicīnskābi. Spānija paziņojusi ANO Vides programmai, ka CFC izmantošana vairs nav uzskatāma par būtiski vajadzīgu lietojumu Eiropas Kopienas tirgū laižamo MDI ražošanai, kuri satur aktīvo vielu nedrokromilu.
Beļģija, Čehijas Republika, Dānija, Grieķija, Igaunija, Īrija, Kipra, Latvija, Malta, Nīderlande, Slovākijas Republika, Somija, Spānija, Ungārija, Vācija, Zviedrija un Apvienotā Karaliste paziņojušas ANO Vides programmai, ka CFC izmantošana vairs nav uzskatāma par būtiski vajadzīgu lietojumu Eiropas Kopienas tirgū laižamo MDI ražošanai, kuri satur aktīvās vielas, kas pieder antiholinerģisko bronhodilatoru terapeitiskajai grupai, konkrēti, ipatropija bromīdu un oksitropija bromīdu.
Portugāle paziņojusi ANO Vides programmai, ka CFC izmantošana vairs nav uzskatāma par būtiski vajadzīgu lietojumu Eiropas Kopienas tirgū laižamo MDI ražošanai, kuri satur aktīvo vielu ipatropija bromīdu.
Vācija paziņojusi ANO Vides programmai, ka CFC izmantošana vairs nav uzskatāma par būtiski vajadzīgu lietojumu Eiropas Kopienas tirgū laižamo MDI ražošanai, kuri satur aktīvās vielas, kas pieder ilgstošas iedarbības beta-agonistu bronhodilatoru terapeitiskajai grupai, konkrēti, formoterolu un salmeterolu.
Itālija paziņojusi ANO Vides programmai, ka CFC izmantošana vairs nav uzskatāma par būtiski vajadzīgu lietojumu Eiropas Kopienas tirgū laižamo MDI ražošanai, kuri satur aktīvo vielu formoterolu.
Nīderlande un Vācija paziņojušas ANO Vides programmai, ka CFC izmantošana vairs nav uzskatāma par būtiski vajadzīgu lietojumu Eiropas Kopienas tirgū laižamo MDI ražošanai, kuri satur aktīvo vielu kombinācijas.
Kā paredzēts 4. panta 4. punkta i) apakšpunkta b) ievilkumā Regulā (EK) Nr. 2037/2000 hlorfluorogļūdeņražu izmantošana un laišana tirgū atļauta tikai tad, ja tie ir uzskatāmi par būtiskiem saskaņā ar minētās regulas 3. panta 1. punktā izklāstītajiem nosacījumiem. Šo nebūtiskuma nosacījumu dēļ samazinājies hlorfluorogļūdeņražu pieprasījums izmantošanai Eiropas Kopienas tirgū laižamo MDI ražošanai. Turklāt saskaņā ar 4. panta 6. punktu Regulā (EK) Nr. 2037/2000 CFC-MDI produktu imports un tirgū laišana atļauta tikai tad, ja šajos produktos esošie hlorfluorogļūdeņraži ir uzskatāmi par būtiski vajadzīgiem saskaņā ar 3. panta 1. punktā izklāstītajiem nosacījumiem.
(6)
Komisija 2005. gada 8. jūlijā ir publicējusi paziņojumu (5) tiem Kopienas 25 dalībvalstu uzņēmumiem, kuri pieprasa, lai Komisija ierobežojamo vielu lietojumu uzskatītu par būtiskām vajadzībām paredzētu Kopienā 2006. gadā, un ir saņēmusi deklarācijas par būtiskām vajadzībām paredzēto ierobežojamo vielu plānoto izmantošanu 2006. gadā.
(7)
Lai nodrošinātu, ka ieinteresētie uzņēmumi un citi uzņēmējdarbības subjekti var turpināt pienācīgi izmantot licencēšanas sistēmu, ir ieteicams šo lēmumu piemērot no 2006. gada 1. janvāra.
(8)
Šajā lēmumā paredzētie pasākumi ir saskaņā ar Pārvaldības komitejas atzinumu, kas izveidota ar 18. panta 1. punktu Regulā (EK) Nr. 2037/2000,
IR PIEŅĒMUSI ŠO LĒMUMU.
1. pants
1. To ierobežojamo I grupas vielu daudzums (hlorfluorogļūdeņraži 11, 12, 113, 114 un 115) saskaņā ar Regulu (EK) Nr. 2037/2000, kuras Kopienā 2006. gadā var izmantot būtiskām vajadzībām medicīnā, ir 539 000,00 ONP (6) kg.
2. To ierobežojamo I grupas (hlorfluorogļūdeņraži 11, 12, 113, 114 un 115) un II grupas (citi perhalogenhlorfluorogļūdeņraži) vielu daudzums saskaņā ar Regulu (EK) Nr. 2037/2000, kuras Kopienā 2006. gadā var izmantot būtiskām vajadzībām laboratorijās, ir 256 761,86 ONP kg.
3. To ierobežojamo III grupas (haloni) vielu daudzums saskaņā ar Regulu (EK) Nr. 2037/2000, kuras Kopienā 2006. gadā var izmantot būtiskām vajadzībām laboratorijās, ir 482,70 ONP kg.
4. Ierobežojamo IV grupas (tetrahlorogleklis) vielu daudzums saskaņā ar Regulu (EK) Nr. 2037/2000, kuras Kopienā 2006. gadā var izmantot būtiskām vajadzībām laboratorijās, ir 149 641,536 ONP kg.
5. To ierobežojamo V grupas (1,1,1 trihloretāns) vielu daudzums saskaņā ar Regulu (EK) Nr. 2037/2000, kuras Kopienā 2006. gadā var izmantot būtiskām vajadzībām laboratorijās, ir 754,00 ONP kg.
6. To ierobežojamo VI grupas (metilbromīds) vielu daudzums saskaņā ar Regulu (EK) Nr. 2037/2000, kuras Kopienā 2006. gadā var izmantot laboratoriskām un analītiskām vajadzībām, ir 300,00 ONP kg.
7. To ierobežojamo VII grupas (daļēji halogenēti bromfluorogļūdeņraži) vielu daudzums saskaņā ar Regulu (EK) Nr. 2037/2000, kuras Kopienā 2006. gadā var izmantot būtiskām vajadzībām laboratorijās, ir 4,49 ONP kg.
8. To ierobežojamo IX grupas (bromhlormetāns) vielu daudzums saskaņā ar Regulu (EK) Nr. 2037/2000, kuras Kopienā 2006. gadā var izmantot būtiskām vajadzībām laboratorijās, ir 13,308 ONP kg.
2. pants
Tirgū nelaiž tos I pielikumā minētos hlorfluorogļūdeņradi saturošos dozējošos inhalatorus (CFC-MDI) gadījumos, kad kompetentā iestāde atzinusi hlorfluorogļūdeņradi saturošus dozējošos inhalatorus par tirgū nebūtiskiem.
3. pants
Laikā no 2006. gada 1. janvāra līdz 31. decembrim ir spēkā šādi noteikumi:
1)
Kvotas, kas paredzētas hlorfluorogļūdeņražu 11, 12, 113, 114 un 115 būtiskam lietojumam medicīnā, piešķir II pielikumā norādītajiem uzņēmumiem.
2)
Kvotas, kas paredzētas hlorfluorogļūdeņražu 11, 12, 113, 114 un 115 un citu perhalogēnhlorfluorogļūdeņražu būtiskam lietojumam laboratorijās, piešķir III pielikumā norādītajiem uzņēmumiem.
3)
Kvotas, kas paredzētas halonu būtiskam lietojumam laboratorijās, piešķir IV pielikumā norādītajiem uzņēmumiem.
4)
Kvotas, kas paredzētas tetrahloroglekļa būtiskam lietojumam laboratorijās, piešķir V pielikumā norādītajiem uzņēmumiem.
5)
Kvotas, kas paredzētas 1,1,1 -trihloretāna būtiskam lietojumam laboratorijās, piešķir VI pielikumā norādītajiem uzņēmumiem.
6)
Kvotas, kas paredzētas metilbromīda būtiskam lietojumam laboratoriskām un analītiskām vajadzībām, piešķir VII pielikumā norādītajiem uzņēmumiem.
7)
Kvotas, kas paredzētas daļēji halogenētu bromfluorogļūdeņražu būtiskam lietojumam laboratorijās, piešķir VIII pielikumā norādītajiem uzņēmumiem.
8)
Kvotas, kas paredzētas bromhlormetāna būtiskam lietojumam laboratorijās, piešķir IX pielikumā norādītajiem uzņēmumiem.
9)
Kvotas, kas paredzētas hlorfluorogļūdeņražu 11, 12, 113, 114 un 115 un citu perhalogēnhlorfluorogļūdeņražu, tetrahloroglekļa, 1,1,1 trihloretāna, daļēji halogenētu bromfluorogļūdeņražu un bromhlormetāna būtiskam lietojumam, ir noteiktas X pielikumā.
4. pants
Šo lēmumu piemēro no 2006. gada 1. janvāra līdz 2006. gada 31 decembrim.
5. pants
Šis lēmums ir adresēts šādiem uzņēmumiem:
3M Health Care Ltd
3M House Morley Street
Loughborough
Leicestershire LE11 1EP
United Kingdom
Bespak PLC
North Lynn Industrial Estate
King's Lynn
PE30 2JJ - Norfolk
United Kingdom
Boehringer Ingelheim GmbH
Binger Straße 173
D-55216 Ingelheim am Rhein
Boehringer Ingelheim (Francija) vārdā
Chiesi Farmaceutici SpA
Via Palermo, 26/A
I-43100 Parma
IVAX Ltd
Unit 301 Industrial Park
Waterford
Ireland
Laboratorio Aldo Union SA
Baronesa de Maldá, 73
Espluges de Llobregat
E-08950 Barcelona
SICOR SpA
Via Terrazzano, 77
I-20017 Rho (MI)
Valeas SpA Pharmaceuticals
Via Vallisneri, 10
I-20133 Milano
Valvole Aerosol Research Italiana (VARI)
Spa - LINDAL Group Italia
Via del Pino, 10
I-23854 Olginate (LC)
Acros Organics bvba
Janssen Pharmaceuticalaan 3o
B-2440 Geel
Airbus France
route de Bayonne 316
F-31300 Toulouse
Biosolove B.V.
Waalreseweg 17
5554 HA Valkenswaard
Nederland
Bie & Berntsen
Sandbækvej 7
DK-2610 Roedovre
Carlo Erba Reactifs-SDS
Z.I. de Valdonne, BP 4
F-13124 Peypin
CNRS - Groupe de Physique des Solides
Université Paris, 7 Denis Diderot & Paris
6 Pierre et Marie Curie
F-75251 Paris Cedex 5
Health Protection Inspectorate-Laboratories
Paldiski mnt 81
EE-10617 Tallinn
Honeywell Fluorine Products Europe
Kempenweg 90
P.O. Box 264
6000 AG Weert
Nederland
Honeywell Specialty Chemicals
Wunstorfer Straße 40
Postfach 100262
D-30918 Seelze
Ineos Fluor Ltd
PO Box 13, The Heath
Runcorn Cheshire WA7 4QF
United Kingdom
Institut Scientifique de Service Public (ISSeP)
Rue du Chéra, 200
B-4000 Liège
Katholieke Universiteit Leuven
Krakenstraat 3
B-3000 Leuven
LGC Promochem GmbH
Mercatorstraße 51
D-46485 Wesel
Mallinckrodt Baker BV
Teugseweg 20
7418 AM Deventer
Nederland
Merck KgaA
Frankfurter Straße 250
D-64271 Darmstadt
Mikro+Polo d.o.o.
Lackova 78
SLO-2000 Maribor
Ministry of Defense
Directorate Material RNL Navy
PO Box 2070
2500 ES The Hague
Nederland
Panreac Química SA
Riera de Sant Cugat 1
E-08110 Montcada I Reixac (Barcelona)
Sanolabor d.d.
Leskovškova 4
SLO-1000 Ljubljana
Sigma Aldrich Logistik GmbH
Riedstraße 2
D-89555 Steinheim
Sigma Aldrich Chimie SARL
80, rue de Luzais
L'isle-d'abeau Chesnes
F-38297 Saint-Quentin-Fallavier
Sigma Aldrich Company Ltd
The Old Brickyard
New Road Gillingham SP8 4XT
United Kingdom
Sigma Aldrich Laborchemikalien
Wunstorfer Straße 40
Postfach 100262
D-30918 Seelze
Sigma Aldrich Chemie GmbH
Riedstraße 2
D-89555 Steinheim
Tazzetti Fluids S.r.l.
Corso Europa, 600/a
I-10088 Volpiano (TO)
University of Technology Vienna
Institut of Industrial Electronics&Material Science
Gusshausstraße 27-29
A-1040 Wien
VWR I.S.A.S.
201, rue Carnot
F-94126 Fontenay-sous-Bois
YA-Kemia Oy - Sigma Aldrich Finland
Teerisuonkuja 4
FI-00700 Helsinki
Briselē, 2006. gada 11. aprīlī

Labels: 0
1
20